Document ID: 31981R2930

Komisijas Regula (EEK) Nr. 2930/81
(1981. gada 12. oktobris),
ar ko pieņem papildu noteikumus pieaugušu liellopu liemeņu Kopienas klasifikācijas skalu
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju [1], kurā jaunākie grozījumi izdarīti ar Grieķijas Pievienošanās aktu,
ņemot vērā Padomes 1981. gada 28. aprīļa Regulu (EEK) Nr. 1208/81, kas nosaka pieaugušu liellopu liemeņu Kopienas klasifikācijas skalu [2], un jo īpaši tās 6. panta pirmo daļu,
tā kā, lai nodrošinātu vienotu pieaugušu liellopu liemeņu klasifikāciju Kopienā, precīzāk jādefinē atbilstības klases un tauku slāņa klases;
tā kā šajā regulā paredzētie pasākumi atbilst Liellopu gaļas pārvaldības komitejas atzinumam,
IR PIEŅĒMUSI ŠO REGULU.
1. pants
Papildu noteikumi, kas minēti Regulas (EEK) Nr. 1208/81 6. panta pirmajā daļā, ir tie, kas uzskaitīti šīs regulas pielikumā.
2. pants
Šī regula stājas spēkā dienā, kad tā ir publicēta Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1981. gada 12. oktobrī

Labels: 3
17
6